.pielikums

2023.gada 31.janvāra Mantas iznomāšanas komisijas sēde Nr.1, 20.§

“Par nedzīvojamo telpu nomas tiesību izsoli”

**Publicējamā informācija par nomas objektu**

|  |  |
| --- | --- |
| Nomas tiesību izsoles organizētājs | Gulbenes novada pašvaldība, reģistrācijas Nr.90009116327juridiskā adrese Ābeļu iela 2, Gulbene, Gulbenes novadse-pasts: dome@gulbene.lv, tālr.64497710 |
| Nomas tiesību izsoles veids | Pirmreizējā mutiskā izsole ar augšupejošu soli |
| Nomas objekts | Nekustamā īpašuma Lizuma pagastā ar nosaukumu “Akācijas”, kadastra Nr.5072 006 0259, sastāvā esošās ēkas ar kadastra apzīmējumu 5072 006 0389 001 un adresi: “Veckalēji”, Lizums, Lizuma pagasts, Gulbenes novads, telpu grupā ar kadastra apzīmējumu 5072 006 0389 001 001 ietilpstošās nedzīvojamās telpas Nr.1 daļa, 60 m2 platībā, un tās uzturēšanai izmantojamās zemes vienības ar kadastra apzīmējumu 5072 006 0389 daļa, 0,01 ha platībā |
| Cita informācija par Nomas objektu | Nomas objektam tiek nodrošināta elektroapgāde. |
| Nomas objekta iznomāšanas mērķis | Autogarāža transporta novietošanai. |
| Iznomāšanas termiņš | 5 (pieci) gadi |
| Nomas objektu raksturojošā informācija citi iznomāšanas nosacījumi | 1.Nomniekam papildus nomas maksai Līguma noteiktajā kārtībā jāmaksā par komunālajiem pakalpojumiem (elektroenerģiju), kurus saskaņā ar Līguma 2.3.punktu nodrošina Iznomātājs.2. Nomas objektu neiznomā nomas tiesību pretendentam, ja pēdējā gada laikā no pieteikuma iesniegšanas dienas iznomātājs ir vienpusēji izbeidzis ar to citu līgumu par īpašuma lietošanu, tāpēc ka nomas tiesību pretendents nav pildījis līgumā noteiktos pienākumus, vai stājies spēkā tiesas nolēmums, uz kura pamata tiek izbeigts cits ar iznomātāju noslēgts līgums par īpašuma lietošanu nomas tiesību pretendenta rīcības dēļ. |
| Tiesības nodot nomas objektu vai tā daļu apakšnomā | Nomniekam nav tiesību nomas objektu vai tā daļu nodot apakšnomā. |
| Nomas objekta nomas maksas (izsoles sākumcenas) apmērs mēnesī | 48,53 EUR bez pievienotās vērtības nodokļa. |
| Izsoles solis | 5 EUR |
| Nomas tiesību pretendentu pieteikšanās termiņš | Līdz 2023.gada 7.februārim plkst.15.00 |
| Nomas pieteikuma iesniegšanas vieta | Pieteikumi iesniedzami Gulbenes novada pašvaldībā Gulbenes novada valsts un pašvaldības vienotajā klientu apkalpošanas centrā, Ābeļu ielā 2, Gulbenē, Gulbenes novadā (pirmdienās, otrdienās, trešdienās, ceturtdienās no plkst.8.00 līdz 17.00, piektdienās no plkst 8.00 līfz 16.00), sākot ar informācijas publicēšanas dienu Gulbenes novada pašvaldības tīmekļvietnē [www.gulbene](http://www.gulbene).lv. |
| Izsoles datums un laiks | 2023.gada 9.februārī plkst.9.00 |
| Izsoles norises vieta  | Gulbenes novada pašvaldības administrācijas ēkā, Ābeļu iela 2, Gulbene, Gulbenes novads, 3.stāva zālē. |
| Nomas objekta apskates vieta un laiks | No paziņojuma publicēšanas dienas Gulbenes novada pašvaldības tīmekļa vietnē [www.gulbene.lv](http://www.gulbene.lv), piesakoties un saskaņojot to ar Gulbenes novada Lizuma pagasta pārvaldes vadītāju Uģi Aigaru, tālr. 26404123, 64497648.  |

Mantas iznomāšanas komisijas priekšsēdētājs K.Dauksts

**Nekustamā īpašuma Lizuma pagastā ar nosaukumu “Akācijas”, kadastra Nr.5072 006 0259, sastāvā esošās ēkas ar kadastra apzīmējumu 5072 006 0389 001 un adresi: “Veckalēji”, Lizums, Lizuma pagasts, Gulbenes novads, telpu grupā ar kadastra apzīmējumu 5072 006 0389 001 001 ietilpstošās nedzīvojamās telpas Nr.1 daļas, 60 m2 platībā, un tās uzturēšanai izmantojamās zemes vienības ar kadastra apzīmējumu 5072 006 0389 daļas, 0,01 ha platībā**

**NOMAS TIESĪBU IZSOLES NOTEIKUMI**

1. Šie noteikumi nosaka kārtību, kādā tiks rīkota pirmreizējā mutiskā nomas tiesību izsole Gulbenes novada pašvaldībai piederošā nekustamā īpašuma Lizuma pagastā ar nosaukumu “Akācijas”, kadastra Nr.5072 006 0259, sastāvā esošās ēkas ar kadastra apzīmējumu 5072 006 0389 001 un adresi: “Veckalēji”, Lizums, Lizuma pagasts, Gulbenes novads, telpu grupā ar kadastra apzīmējumu 5072 006 0389 001 001 ietilpstošās nedzīvojamās telpas Nr.1 daļai, 60 m2 platībā, un tās uzturēšanai izmantojamās zemes vienības ar kadastra apzīmējumu 5072 006 0389 daļai, 0,01 ha platībā (turpmāk tekstā OBJEKTS), nomnieka noteikšanai saskaņā ar likumu “Par pašvaldībām” un Ministru kabineta 2018.gada 20.februāra noteikumiem Nr.97 “Publiskas personas mantas iznomāšanas noteikumi”.
2. OBJEKTA nomas tiesību izsoli veic Gulbenes novada pašvaldības Mantas iznomāšanas komisija.
3. Nomas tiesību izsoles komisijas locekļi nedrīkst būt nomas tiesību pretendenti, kā arī tieši vai netieši ieinteresēti attiecīgā procesa iznākumā.
4. Ziņas par izsolē iznomājamo OBJEKTU:

4.1. OBJEKTS – Lizuma pagastā ar nosaukumu “Akācijas”, kadastra Nr.5072 006 0259, sastāvā esošās ēkas ar kadastra apzīmējumu 5072 006 0389 001 un adresi: “Veckalēji”, Lizums, Lizuma pagasts, Gulbenes novads, telpu grupā ar kadastra apzīmējumu 5072 006 0389 001 001 ietilpstošās nedzīvojamās telpas Nr.1 daļa, 60 m2 platībā, un tās uzturēšanai izmantojamās zemes vienības ar kadastra apzīmējumu 5072 006 0389 daļa, 0,01 ha platībā

4.2. Iznomājamā OBJEKTA nosacītās nomas maksas apmērs **48,53 EUR (bez PVN) mēnesī, izsoles solis 5,00 EUR.** Nomas maksā nav iekļauti komunālie pakalpojumi - elektroenerģija.

5. Izsoles veids: mutiska nomas tiesību izsole ar augšupejošu soli.

6. Informācija par OBJEKTU, nomas tiesību izsoles noteikumi un nomas līguma projekts tiek publicēts Gulbenes novada pašvaldības mājas lapā [www.gulbene.lv](http://www.gulbene.lv/).

7. Nomas tiesību izsole notiks **2023.gada 9.februārī plkst.9:00** Gulbenes novada pašvaldības administrācijas ēkā, Ābeļu iela 2, Gulbene, Gulbenes novads.

8. Par Nomas tiesību izsoles dalībnieku var kļūt maksātspējīgas juridiskas personas, kā arī fiziskas personas, kuras noteiktajā termiņā iesniegušas pieteikumu uz šo izsoli un izpildījušas visus izsoles priekšnoteikumus. Nomas objektu neiznomā nomas tiesību pretendentam, ja pēdējā gada laikā no pieteikuma iesniegšanas dienas iznomātājs ir vienpusēji izbeidzis ar to citu līgumu par īpašuma lietošanu, tāpēc ka nomas tiesību pretendents nav pildījis līgumā noteiktos pienākumus, vai stājies spēkā tiesas nolēmums, uz kura pamata tiek izbeigts cits ar iznomātāju noslēgts līgums par īpašuma lietošanu nomas tiesību pretendenta rīcības dēļ.

9. Mantas iznomāšanas komisijai ir tiesības pārliecināties:

9.1. par pretendenta juridisko rīcībspēju un tiesībām slēgt attiecīgus līgumus;

9.2. vai pretendentam nav nodokļu maksājumu vai citi parādi.

10. Lai reģistrētos par izsoles dalībnieku, jāiesniedz pieteikums, kurā jānorāda:

10.1. fiziskai personai – vārds, uzvārds, personas kods, deklarētās dzīvesvietas adrese;

10.2. juridiskai personai, personālsabiedrībai – firmas nosaukums, reģistrācijas numurs, juridiskā adrese;

10.3. nomas tiesību pretendenta pārstāvja vārds, uzvārds, personas kods (ja ir);

10.4. oficiālo elektronisko adresi, ja aktivizēts tās konts, vai elektroniskā pasta adrese (ja ir);

10.5. nomas objekts, nekustamajam īpašumam arī adrese, kadastra numurs un platība;

10.6. nomas laikā plānotās darbības nomas objektā, tai skaitā norāda, vai un kāda veida saimniecisko darbību ir plānots veikt.

10.7. nomas tiesību pretendenta piekrišanu, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par nomas tiesību pretendenta kavētajiem maksājumiem un tā kredītreitingu, no iznomātājam pieejamām datubāzēm.

11. Pieteikums par piedalīšanos izsolē iesniedzams no sludinājuma publicēšanas dienas Gulbenes novada pašvaldības mājas lapā [www.gulbene.lv](http://www.gulbene.lv/) līdz **2023.gada 7.februārim, plkst.15:00**.

12. Saņemot pieteikumus par piedalīšanos nomas tiesību izsolē, pieteikumu saņemšanas secībā tiek sastādīts izsoles dalībnieku saraksts, kurā tiek fiksēts katra pretendenta vārds un uzvārds vai nosaukums, kā arī pretendenta pārstāvja vārds un uzvārds, saņemšanas datums un laiks.

13. Ja kāds no pretendentiem pieteikumā nav iekļāvis visu minēto informāciju vai norādījis nepatiesas ziņas, komisija pieņem lēmumu par nomas tiesību pretendenta izslēgšanu no dalības mutiskā izsolē un pieteikumu neizskata.

14. Nomas tiesību izsole tiek uzsākta izsoles noteikumos norādītajā laikā un vietā. Izsole notiek ar augšupejošu soli. Solīšana sākas no nomas objektam nosacītā nomas maksas apmēra, un notiek tikai pa noteikto izsoles soli.

15. Nomas tiesību pretendenti pirms mutiskās izsoles sākuma ar parakstu apliecina, ka iepazinušies ar izsoles norises kārtību. Nomas tiesību pretendentu sarakstā ieraksta katra pretendenta vārdu un uzvārdu vai nosaukumu, kā arī pretendenta pārstāvja vārdu un uzvārdu.

16. Atsakoties no turpmākas solīšanas, katrs izsoles dalībnieks nomas tiesību pretendentu sarakstā ar parakstu apliecina savu pēdējo solīto nomas maksas summu. Mutisko izsoli protokolē.

17. Ja nepieciešams papildu laiks, lai izvērtētu pieteikumu un nomas tiesību pretendentu atbilstību šo noteikumu prasībām un publicētajiem iznomāšanas nosacījumiem, mutiskās izsoles beigās paziņo laiku un vietu, kad tiks paziņoti mutiskās izsoles rezultāti. Ja papildu izvērtējums nav nepieciešams, mutiskās izsoles beigās paziņo, ka izsole pabeigta, kā arī nosauc visaugstāko nosolīto nomas maksu un nomas tiesību pretendentu, kas to nosolījis un ieguvis tiesības slēgt nomas līgumu. Mutiskās izsoles rezultātu paziņošanu protokolē.

18. Iznomātājs apstiprina mutiskās izsoles rezultātus un 10 darbdienu laikā pēc izsoles rezultātu paziņošanas publicē Gulbenes novada pašvaldības mājas lapā [www.gulbene.lv](http://www.gulbene.lv/).

19. Ja publikācijā norādītajā pieteikumu iesniegšanas termiņā neviens nomas tiesību pretendents nav pieteicies, iznomātājs var pazemināt nomas objekta nosacīto nomas maksu ne vairāk kā par 20 procentiem un rīkot atkārtotu izsoli, publicējot informāciju Gulbenes novada pašvaldības mājas lapā [www.gulbene.lv](http://www.gulbene.lv/).

20. Ja mutiskai izsolei piesakās tikai viens nomas tiesību pretendents, izsoli atzīst par notikušu. Iznomātājs ar nomas tiesību pretendentu slēdz nomas līgumu par nomas maksu, kas nav zemāka par izsoles sākumcenu.

21. Ja mutiskai izsolei piesakās vairāki nomas tiesību pretendenti un neviens nomas tiesību pretendents nepārsola izsoles sākumcenu, izsoli atzīst par nenotikušu un rīko otro izsoli ar augšupejošu soli. Šajā gadījumā iznomātājs var pazemināt nomas objekta nosacīto nomas maksas apmēru ne vairāk kā par 20 procentiem un nosacīt, ka nomas līgums tiek slēgts uz laiku līdz vienam gadam.

22. Iznomātājs nomas līgumu slēdz ar to nomas tiesību pretendentu, kurš nosolījis visaugstāko nomas maksu. Nomas tiesību pretendents paraksta nomas līgumu vai rakstiski paziņo par atteikumu slēgt nomas līgumu ar iznomātāju saskaņotā saprātīgā termiņā, kas nav garāks par 15 darbdienām no nomas līguma projekta nosūtīšanas dienas. Ja iepriekš minētajā termiņā nomas tiesību pretendents līgumu neparaksta un neiesniedz attiecīgu atteikumu, ir uzskatāms, ka nomas tiesību pretendents no nomas līguma slēgšanas ir atteicies.

23. Ja nomas tiesību pretendents, kurš nosolījis augstāko nomas maksu, atsakās slēgt nomas līgumu, iznomātājam ir tiesības secīgi piedāvāt slēgt nomas līgumu tam pretendentam, kurš nosolīja nākamo augstāko nomas maksu. Iznomātājs 10 darbdienu laikā pēc minētā piedāvājuma nosūtīšanas publicē informāciju Gulbenes novada pašvaldības mājas lapā [www.gulbene.lv](http://www.gulbene.lv/).

24. Nomas tiesību pretendents, kurš nosolījis nākamo augstāko nomas maksu, atbildi par piedāvājumu slēgt nomas līgumu sniedz 10 darbdienu laikā pēc tā saņemšanas dienas. Ja nomas tiesību pretendents piekrīt parakstīt nomas līgumu par paša nosolīto augstāko nomas maksu, viņš paraksta nomas līgumu ar iznomātāju saskaņotā saprātīgā termiņā, kas nav garāks par 15 darbdienām no nomas līguma projekta nosūtīšanas dienas. Iznomātājs 10 darbdienu laikā pēc nomas līguma parakstīšanas publicē vai nodrošina attiecīgās informācijas publicēšanu Gulbenes novada pašvaldības mājas lapā [www.gulbene.lv](http://www.gulbene.lv/). Ja iepriekš minētajā termiņā nomas tiesību pretendents līgumu neparaksta vai neiesniedz attiecīgu atteikumu, ir uzskatāms, ka nomas tiesību pretendents no nomas līguma slēgšanas ir atteicies, un rīkojama jauna nomas tiesību izsole.

Mantas iznomāšanas komisijas priekšsēdētājs K.Dauksts